

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-03/24-01/37

URBROJ: 2196-28-02-24-01

Tovarnik, 3. rujna 2024.

Na temelju članka 48. Zakona o lokalnoj i područnoj (regionalnoj) samoupravi ( NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 31. stavak 1. točke 7. Statuta Općine Tovarnik ( „Službeni vjesnik“ Vukovarsko-srijemske županije br. 3/22 ) općinsko vijeće Općine Tovarnik na svojoj 26. sjednici održanoj dana 3. rujna 2024. godine, d o n o s i

**ODLUKU O KUPNJI NEKRETNINE KČ.BR. 1556/3 K.O. TOVARNIK**

I.

Ovom se Odlukom određuje kupnja nekretnine to k.č.br. 1556/3 k.o. Tovarnik, na lokaciji Ulica Vrljevac 5, Tovarnik, a označena kao Kuća br. 7 i dvorište u ul. Vrljevac, ukupne površine 977 m2 od suvlasnika:

1. Pinterović Katica, OIB: 91461597199, J.J. Strossmayera 97, 31000 Osijek

2. Plic Vesna, OIB: 65501824734, Vinogradarska 73, 31000 Osijek

**II.**

Procjembenim elaboratom, izrađenim od strane stalnog sudskog vještaka za područje građevinarstva, arhitekture i procjene vrijednosti nekretnina, Josip Damjanović, mag. ing.aedif, br. 101-2023 iz prosinca 2023. godine, utvrđena je tržišna vrijednost predmetne nekretnine u iznosu od 1.660,00 EUR (prosječna vrijednost nekretnine po m2 iznosi 1,70 Eur).

**III.**

Ovlašćuje se općinski načelnik za provođenje radnji i postupaka radi kupnje nekretnine iz članka 1. Odluke (imenovanje povjerenstva za analizu opravdanosti odabranog oblika stjecanja nekretnine, sklapanje Ugovora o kupoprodaji nekretnine iz točke I. ove Odluke…)

**IV.**

Ova Odluka stupa na snagu danom donošenja te će se objaviti u „Službenom vjesniku“ Vukovarsko-srijemske županije.

**Obrazloženje**

Općina Tovarnik je u proračunu za 2024. godinu planirala stavku za kupnju građevinskog zemljišta za potrebe projektiranja i izgradnje Društveno kulturnog centra u naselju Tovarnik. U tom je cilju općinski načelnik poduzeo sljedeće radnje.

Angažiran je stalni sudski vještak za područje građevinarstva, arhitekture i procjene vrijednosti nekretnina, Josip Damjanović, mag. ing.aedif koji je izradio procjembeni elaborat broj 101-2023, a kojim je utvrđena tržišna vrijednost nekretnine odnosno građevinskog zemljišta koje je prijeko potrebno za realizaciju predmetnog projekta. Također ishođeno je pozitivno mišljenje Vukovarsko-srijemske županije, Službe za prostorno planiranje, gradnju i zaštitu okoliša (Mišljenje, KLASA: 364-01/24-01/35, URBROJ: 2196-14-02-24-3) kojim se utvrđuje da je predmetni procjembeni elaborat broj 101-2023 izrađen sukladno odredbama Zakona o procjeni vrijednosti nekretnina (NN 78/15) i Pravilnika o metodama procjene vrijednosti nekretnina (NN 105/15).

U preostalim radnjama općinski načelnik se obvezuje imenovati povjerenstvo koje će utvrditi analizu opravdanosti odabranog oblika stjecanja nekretnine te obaviti preostale radnje potrebne za kupnju iste. O svemu navedenom obvezuje se pisanim putem izvijestiti općinsko Vijeće.

Člankom 48. Zakona o lokalnoj i područnoj samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) kao i člankom 48. stavkom. 3 toč. 5 Statuta Općine Tovarnik („Službeni vjesnik“ Vukovarsko-srijemske županije br. 3/22) određeno je da općinski načelnik odlučuje o stjecanju i otuđivanju pokretnina i nekretnina Općine i raspolaganju ostalom imovinom čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno raspolaganju ostalom imovinom. Ako je taj iznos veći od 1.000.000 kuna\*, općinski načelnik može odlučivati najviše do milijun kuna a ako je taj iznos manji od 70.000,00 kn općinski načelnik može odlučivati do 70.000,00 kn. stjecanje i otuđivanje nekretnine i pokretnine te drugo raspolaganje imovinom mora biti planirano u proračunu i provedeno u skladu sa zakonskim propisima.

Obzirom na sve navedeno, Odlučeno kao i točci I. ove Odluke.

PREDSJEDNIK OPĆINSKOG VIJEĆA

Dubravko Blašković